<classify> Katika mchezo uliochezwa juzi kwenye Uwanja wa Taifa, Dar es Salaam, Simba walishinda mabao 3-1 yakifungwa na mchezaji wa zamani wa Yanga, Hamis Kiiza huku la Kagera likifungwa na Mbaraka Yusuph.Akizungumza na waandishi wa habari baada ya mechi hiyo, Kerry alisema licha ya kutoka katika mechi ngumu Tanga, kikosi chake kilijitahidi kucheza vizuri na kupata matokeo hayo.Unajua tumetoka kucheza michezo migumu Tanga dhidi ya African Sports na Mgambo kwenye uwanja mgumu wa Mkwakwani, kisha leo juzi tumecheza na Kagera, wamejitahidi kwa sababu kuna wakati walikuwa wanaonekana kuchoka, alisema kocha huyo raia wa Uingereza.Kikosi hicho kuna wakati kilikuwa kikicheza vizuri na kuna wakati hasa kipindi cha pili walikuwa wanaonekana kuchoka, kocha akitoa sababu kuwa hutokana na ratiba kuwabana ambapo ndani ya siku saba wamecheza mechi tatu na kwamba lazima wachezaji wachoke.Kerry alimzungumzia beki na nahodha msaidizi Hassan Isihaka ambaye alionekana kupotea na kuruhusu Kagera Sugar kupata bao hilo pekee, akisema kuwa aliteleza. Kuhusu mchezo ujao wa Yanga, alisema amepata taarifa zao na kwamba wanahitaji kwenda Zanzibar kufanya maandalizi katika mazingira yaliyotulia ili warudi na nguvu mpya za kuwamaliza watani zao.Simba walitarajiwa kuwasili jana kisiwani Unguja, Zanzibar kwa maandalizi ya mchezo huo ambapo pia watani zao walitangulia baada ya kumaliza mechi dhidi ya JKT Ruvu wakiwa Pemba. Tayari Simba ambao nao hawajapoteza mchezo hata mmoja wametamba kutangaza ubingwa katika mchezo huo kwa kuwafunga mapema watani zao Yanga.  <topic>: michezo 